Publication: Magyar Közlöny
Issue: MK-2002-151 (Year: 2002, Number: 151)
Era: 1990-2004
Section: az 1198/2002. (XII. 6.) Korm. határozathoz
Paragraph Index: 96

4. A kommunikációs stratégia összehangolása az EU belsõ ügyeivel, kommunikációjával 4.1. Az EU-n belüli, a bõvítéssel kapcsolatos félelmek problematikája A bõvítés elsõdleges prioritása kommunikációs szempontból is figyelmet érdemel. Különösen annak fényében, hogy annak ellenére, hogy az EU politikai vezetésében elfogadott alapelvnek számít, hogy a bõvítés elõnyei a jelenlegi tagállamok számára is hosszú távon jóval meghaladják hátrányait, és a folyamat egy egyértelmûen pozitív összegû játszma, a rövid távon esetleg jelentkezõ hátrányok miatt, a félelmek még mindig jelentõsek. A félelmek befolyásoló szerepét magyarázza, hogy bár a bõvítés általános elõnyei az EU számára is nyilvánvalóak és deklaráltak, a bõvítés ellen szóló érvek gyakran ezeknél hangosabbak. Ennek oka, hogy míg a bõvítés fõ elõnyei általában elvontabban megfogalmazottak, a hátrányokat (félelmeket) konkrét, könnyen érthetõ, és a bõvítést követõen rövid távon feltételezett hatással ábrázolják. A bõvítés politikai elõnyei, mint a regionális stabilitás, a hosszú távú biztonság, az EU világpolitikai súlyának növekedése; vagy gazdasági elõnyei, mint a bõvülõ piacból származó bõvülõ kereskedelem és gyorsuló gazdasági növekedés sokkal kevésbé kézzelfogható jelenségek, mint az átlagpolgár mindennapi szintjén, boldogulásával kapcsolatban jelentkezõ félelmek. Ilyen például a keletrõl beáramló olcsó munkaerõ, a szervezett bûnözés növekedése, a befektetõk keletre vándorlása, az olcsó mezõgazdasági termékek beáramlása, a környezetvédelem szintjének csökkenése, és összességében a szegényebb országok befogadásával járó kiadások növekedése, a források átvándorlása. Ezek mind lényegében megalapozatlan, de könnyen igaznak tûnõ és gyorsan terjedõ érvek, amelyek megcáfolása ráadásul mindig sokkal fáradtságosabb és bonyolultabb, mint kinyilatkoztatásuk. 4.2. Az Európai Bizottság bõvítési kommunikációs stratégiája Az Unión belül a bõvítéssel szemben meglévõ erõteljes félelmek miatt különösen fontos, hogy az Európai Bizottság

Source: https://magyarkozlony.hu/hivatalos-lapok/e4dbe821c5c1e3991dcdd87cb086e31ebccbe15e/dokumentumok/aa06a495ae6103a8a282a9a675a089298c666d2e/letoltes